คะ เมื่อวันที่24 กพ มีเพศสัมพันธ์กับแฟน ไม่ใส่ถุงยาง หลั่งนอก แต่มีการสอดใส่แบบไม่ลึกมาก2-3ครั้ง และมีการใช้อวัยวะเพศถูกันไม่เกิน5นาที แต่ตอนหลั่งอวัยวะเพศไม่ได้สัมผัสกันปจด.มาวันแรกครั้งล่าสุด 2 กพ ค่ะ (รอบเดือนก่อนหน้ามาวันที่ 28 ธค เท่าที่เคยจดมีรอบเดือนประมาณ 28-41 วัน)‘การทำแบบนี้มีโอกาสตั้งครรภ์กี่%คะ?’ได้กินยาคุมฉุกเฉินเม็ดแรก 36 ชม.หลังมีเพศสัมพันธ์ “โอกาสตั้งครรภ์จะเหลือกี่%คะ?” “หากยาคุมได้ผล ไม่ตั้งครรภ์ ปจด.ควรมาช่วงไหน หรือต้องสังเกตยังไงบ้างคะ? แล้วควรซื้อที่ตรวจครรภ์มาตรวจมั้ย? ถ้าควรช่วงไหนคะ?”แล้ววิธีคุมกำเนิดแบบไหนได้ผลดีที่สุดคะ? ปล.ที่ไม่ใช่ยาคุมปกติเพราะเป็นคนขี้ลืมค่ะ ขอบพระมากค่ะ
สวัสดีค่ะ หากประจำเดือนล่าสุดมาวันที่ 2 ก.พ. การมีเพศสัมพันธ์ในวันที่ 24 ก.พ. อาจไม่ใช่ระยะปลอดภัย ดังนั้น โอกาสที่จะตั้งครรภ์ก็อาจมีได้ โดยหากใช้วิธีการหลั่งนอก ก็จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินเม็ดแรก ภายในไม่เกิน 36 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85% ทั้งนี้ อย่าลืมทานยาเม็ดที่ 2 หลังจากทานยาเม็ดแรกแล้วภายในไม่เกิน 12 ชั่วโมงด้วยค่ะ การทานยาคุมฉุกเฉิน อาจส่งผลทำให้ประจำเดือนมาช้าได้ แต่จะมาเมื่อไหร่ ไม่สามารถตอบได้ ทั้งนี้ หากต้องการทราบว่ามีการตั้งครรภ์หรือไม่ ให้รอ 2 สัปดาห์นับจากวันที่ 24 ก.พ. คือประมาณวันที่ 10 มี.ค. หากประจำเดือนไม่มา ก็ควรตรวจหาการตั้งครรภ์ดู แต่หากประจำเดือนมา ก็แสดงว่าไม่มีการตั้งครรภ์เกิดขึ้นค่ะ สำหรับวิธีคุมกำเนิดที่ถือว่ามีประสิทธิภาพสูง และเหมาะสำหรับคนขี้ลืม เช่น ยาฉีดคุมกำเนิด ยาฝังคุมกำเนิด เป็นต้น